
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk - MK noteikumi) 6.2. sadaļa par īpašiem līdzekļu pieprasīšanas nosacījumiem pašvaldībām.
1.2. Mērķis
Mērķa apraksts
Jēkabpils novada pašvaldībai nepieciešami finanšu līdzekļi 197 504 euro apmērā no valsts budžeta programmas "Līdzekļi neparedzētiem gadījumiem", lai segtu izdevumus, kas saistīti ar 2024. gada pavasarī plūdu laikā cietušo pašvaldības ceļu atjaunošanu Jēkabpils novada pašvaldības teritorijā, kā arī kompensētu pašvaldības izmaksātos mājokļa atjaunošanas pabalstus iedzīvotājiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2024. gada 11. jūlijā  (vēstules Nr. 2.5-11/24/752) Jēkabpils novada pašvaldība iesniedza Viedās administrācijas un reģionālās attīstības ministrijā (turpmāk - VARAM) pieprasījumu finanšu līdzekļu pieprasīšanai no valsts budžeta programmas “Līdzekļi neparedzētiem gadījumiem” 2024. gada pavasara (februārī – martā) plūdu seku likvidēšanai, papildu lūdzot izskatīt iespēju un ierosināt Ministru kabinetam lemt par pieprasījumu iesniegšanu finansējuma saņemšanai pa daļām.

Pamatojoties uz Jēkabpils novada pašvaldības iesniegto informāciju, pirmā daļa no kopējā pieprasījuma no valsts budžeta programmas “Līdzekļi neparedzētiem gadījumiem” ir par 2024. gada pavasarī (februāris – marts) plūdu laikā cietušo pašvaldības ceļu atjaunošanu Jēkabpils novada pašvaldības teritorijā, kā arī, lai kompensētu pašvaldības izmaksātos mājokļa atjaunošanas pabalstus iedzīvotājiem.

Izvērtējot Jēkabpils novada pašvaldības minētajam pieprasījumam (pieprasījuma pirmajai daļāi) pievienotos finansiālā pamatojuma dokumentus, tika konstatētas nepilnības/neprecizitātes (piemēram, iesniegts nepareizs MK noteikumu 5. pielikums, konstatētas 2024. gada 4. martā, apsekošanas akta darbu apjomu vienā no sarakstiem un īpašuma apliecinājumā ceļa KR05 Kalnsētas - Grīvas kapi, Krustpils pagastā posma nesakritības, 2024. gada 4. marta apsekošanas akta sākumā ceļam KR01 Prižu Avēnija - Šaurītes, Krustpils pagastā norādīti tikai divi ceļa posmi, bet darbu apjomu sarakstā un lokālajā tāmē parādās arī citi ceļa posmi, u. tml.). Līdz ar to 2024. gada 15. jūlijā Jēkabpils novada pašvaldības par pieprasījuma sagatavošanu atbildīgajai amatpersonai tika nosūtīts e-pasts ar aicinājumu iesniegt attiecīgi precizētus dokumentus.

Papildus 2024. gada 14. jūlijā VARAM nosūtīja valsts SIA “Latvijas Vides, ģeoloģijas un meteoroloģijas centrs” (turpmāk – LVĢMC) pieprasījumu sniegt informāciju par laikapstākļu raksturojumu un novērojumiem Jēkabpils novada pašvaldības teritorijā 2024. gada februārī un martā. LVĢMC 2024. gada 18. jūlijā iesniedza VARAM izziņu Nr.4-6/1002 par hidrometeoroloģisko apstākļu vispārīgu raksturojumu Salas, Dunavas, Krustpils, Ābeļu un Sēlijas pagastiem 2024. gada februārī un martā no hidroloģisko novērojumu staciju Aiviekstes HES, Jersika, Jēkabpils, Zeļķi, Pļaviņas operatīvajiem datiem.
Saskaņā ar LVĢMC sniegto informāciju, 2024. gada pavasarī hidrometeoroloģiskā situācija bija izveidojusies tā, ka lielākie un postošākie plūdi bija posmā lejpus Jēkabpilij līdz posmam augšpus Pļaviņām, kur, sastrēgumam virzoties, virzījās arī plūdu vilnis, ūdens un ledus masas plaši applūdināja pie upes esošās teritorijas. Plūdos ūdens pārklāj teritorijas, kam nav tiešas noteces uz upi, bet, ūdenim atkāpjoties, tādas vietas paliek ilgstoši zem ūdens. Applūdušās teritorijas bija ilgstoši zem ūdens. Daugavā pie Jēkabpils jau ledus veidošanās laikā izveidojās ledus sablīvējums lejpus novērojumu stacijas. Paaugstināts ūdenslīmenis bija kopš janvāra sākuma. Februāra beigās, kad nokrišņu un sniega kušanas ietekmē sāka paaugstināties ūdenslīmenis un uzlūza ledus, tā virzība bija apgrūtināta, jo posmā Jēkabpils – Pļaviņas bija lieli ledus un vižņu sablīvējumi. Ūdenslīmenis novērojumu stacijā paaugstinājās par vairāk nekā metru, pārsniedzot dzeltenās pakāpes brīdinājuma atzīmi. Vairākas dienas ūdenslīmenis saglabājās augsts, tomēr jāatzīmē, ka šoreiz hidrometeoroloģiskā situācija bija izveidojusies tāda, ka pilsētai nozīmīgi postījumi netika izdarīti, galvenā ietekme bija uz teritorijām lejpus Jēkabpilij – Sakas salu un citām.

2024. gada 31. jūlijā Jēkabpils novada pašvaldība iesniedza precizētu pieprasīto informāciju (vēstules Nr. 2.5-11/24/836) pieprasījumam no valsts budžeta programmas “Līdzekļi neparedzētiem gadījumiem” par 2024. gada pavasara plūdu laikā radītajiem postījumiem Jēkabpils novada pašvaldības teritorijā.
Problēmas un risinājumi
Problēmas apraksts
Pamatojoties uz Jēkabpils novada pašvaldības iesniegto informāciju, 2024. gada pavasara plūdu (februāris – marts) laikā Jēkabpils novada teritorijā tika applūdināti vairāki ceļi, rezultātā:
1) Ceļam SAL03 Randoti - Līgotnes, Salas pagasts, Jēkabpils novads posmā no 1,994 km līdz 2,036 km nesaistītā mineriālmateriālu maisījumu segumā konstatēts ceļa konstruktīvo slāņu izskalojums, noskalota planējamā dilumkārta. Plūdu laikā ūdens līmenis pacēlās līdz ceļa segas konstrukcijai un bija appludināts. Zemes klātne ceļa posmā tika pārmitrināta un tādā stāvoklī ceļa brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
2) Ceļam SAL08 Dārznieklauks - Mežindrāni, Salas pagasts, Jēkabpils novads posmos no 0,853 km līdz 1,050 km un no 1,070 km līdz 1,200 km noskalota planējamā dilumkārta. Plūdu laikā ūdens līmenis pacēlās līdz ceļa segas konstrukcijai un bija appludināts. Zemes klātne abos posmos tika pārmitrināta un tādā stāvoklī ceļa brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Rezultātā ceļa abos posmos brauktuves konstrukcija nespēja uzņemt transporta slodzi. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
3) Ceļam DU08 Dzelmes - Krusts - Kokts, Dunavas pagasts, Jēkabpils novads posmā no 0,480 km līdz 0,890 km nesaistītā minerālmateriālu maisījumu segumā konstatēts, ka noskalota planējamā dilumkārta. Plūdu laikā ūdens līmenis pacēlās līdz ceļa segas konstrukcijai un bija appludināts. Zemes klātne tika pārmitrināta un tādā stāvoklī ceļa brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Rezultātā ceļa brauktuves konstrukcija nespēja uzņemt transporta slodzi. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
4) Ceļam KR04 Dzeņi - Zeļķi, Krustpils pagasts, Jēkabpils novads posmā no 0,000 km līdz 0,967 km nesaistītā minerālmateriālu maisījumu segumā konstatēts, ka noskalota planējamā dilumkārta. Nepieciešams papildināt nesaistītu minerālmateriālu, veikt ceļa planēšanu un nomaļu tīrīšanu.
5) Ceļam SAL10 Gravāni-Valsts mežs, Salas pagasts, Jēkabpils novads posmā no 0,000 km līdz 0,320 nesaistītā minerālmateriālu maisījumu segumā konstatēts ceļa konstruktīvo slāņu izskalojums, noskalota planējamā dilumkārta. Zemes klātne tika pārmitrināta un tādā stāvoklī ielas brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
6) Ceļam SE05 Ilgas-Pļavnieki, Sēlijas pagasts, Jēkabpils novads posmā no 2,146 km līdz 2,181 km nesaistītā minerālmateriālu maisījumu segumā konstatēts, ka noskalota planējamā dilumkārta. Zemes klātne ceļa posmā bija pārmitrināta un tādā stāvoklī ielas brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
7) Ceļam KR05 Kalnsētas - Grīvas kapi, Krustpils pagasts, Jēkabpils novads posmā no 0,520 km līdz 1,700 km nesaistītā minerālmateriālu maisījumu segumā konstatēts, ka ir noskalota planējamā dilumkārta. Zemes klātne ceļa posmā bija pārmitrināta un tādā stāvoklī ielas brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
8) Ceļam ĀB21 Kārkli-Pelīte, Ābeļu pagasts, Jēkabpils novads posmā no 0,000 km līdz 1,370 km nesaistītā minerālmateriālu maisījumu segumā konstatēts ceļa konstruktīvo slāņu izskalojums, noskalota planējamā dilumkārta. Zemes klātne ceļa posmā bija pārmitrināta un tādā stāvoklī ielas brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
9) KR35 Krasta ceļa, Krustpils pagasts, Jēkabpils novads posmā no 0,000 km līdz 1,150 km nesaistītā minerālmateriālu maisījumu segumā konstatēts, ka ir noskalota planējamā dilumkārta. Uz apsekošanas brīdi ceļš atrodas zem ūdens un ledus sanesumiem. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
10) KR39 Meždārzu ceļa, Krustpils pagasts, Jēkabpils novads posmā no 0,000 km līdz 0,110 km nesaistītā minerālmateriālu maisījumu segumā konstatēts, ka ir noskalota planējamā dilumkārta. Uz apsekošanas brīdi ceļš atrodas zem ūdens un ledus sanesumiem. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
11) KR27 Sila ceļa, Krustpils pagasts, Jēkabpils novads posmā no 0,000 km līdz 0,110 km nesaistītā minerālmateriālu maisījumu segumā konstatēts, ka ir noskalota planējamā dilumkārta. Uz apsekošanas brīdi ceļš atrodas zem ūdens un ledus sanesumiem. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
12) KR25 Upes ceļa, Krustpils pagasts, Jēkabpils novads posmā no 0,000 km līdz 0,110 km nesaistītā minerālmateriālu maisījumu segumā konstatēts, ka ir noskalota planējamā dilumkārta. Uz apsekošanas brīdi ceļš atrodas zem ūdens un ledus sanesumiem. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
13) Ceļam KR01 Prižu Avēnija - Šaurītes, Krustpils pagasts, Jēkabpils novads posmos no 0,336 km līdz 2,290 km un no 3,300 km līdz 4,080 km ūdens līmenis pacēlās līdz ceļa segas konstrukcijai, kā arī bija applūdināts. Zemes klātne ceļa posmos tika pārmitrināta un tādā stāvoklī ceļa brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Izveidojās iesēdumi uz ceļa braucamās daļas. Ceļa posmā no 0,336 km līdz 2,290 km (0,570 km - 0,670 km, 0,336 km - 1,070 km, 2,050 km - 2,290 km) nesaistītā minerālmateriālu maisījumu segumā konstatēti lokāli ceļa izskalojumi, noskalota planējamā dilumkārta. Ceļa posmā no 3,300 km līdz 4,080 km (3,300 km - 3,880 km, 3,880 km - 4,080 km) nesaistītā minerālmateriālu maisījumu segumā konstatēts, ka noskalota planējamā dilumkārta. Nepieciešams atjaunot ceļa konstruktīvos slāņus, pārbūvēt un pastiprināt pamata kārtu izskalojumu vietās un papildināt nesaistītu minerālmateriālu. Veikt ceļa planēšanu un nomaļu tīrīšanu.
14) Ceļam SAL01 Skudras - Galejas - Leicāni Salas pagasts, Jēkabpils novads posmos no 0,589 km līdz 0,636 km un no 1,341 km līdz 1,389 km nesaistītā minerālmateriālu maisījumu segumā konstatēts ceļa konstruktīvo slāņu izskalojums, noskalota planējamā dilumkārta. Zemes klātne ceļa posmos bija pārmitrināta un tādā stāvoklī ielas brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.
15) Ceļam KR11 Šaurītes - Salupe, Krustpils pagasts, Jēkabpils novads posmā no 1,300 km līdz 7,610 km nesaistītā minerālmateriālu maisījumu segumā konstatēts, ka ir noskalota planējamā dilumkārta. Zemes klātne ceļa posmos bija pārmitrināta un tādā stāvoklī ielas brauktuves konstrukcija atradās vairākas dienas, brauktuves pamata konstrukcija zaudēja savu nestspēju. Nepieciešams atjaunot ceļa konstruktīvos slāņus, pārbūvēt un pastiprināt ceļa pamata kārtu izskalojumu vietās un papildināt nesaistītu minerālmateriālu. Nepieciešams veikt ceļa planēšanu un nomaļu tīrīšanu.

Izvērtējot Jēkabpils novada pašvaldības iesniegtos infrastruktūras objektu īpašuma apliecinājuma dokumentus, tika konstatēts, ka visi plūdu laikā cietušie objekti (15 ceļi) ir Jēkabpils novada pašvaldības bilancē (iesniegti apliecinājumi un pamatlīdzekļu uzskaites kartītes).

Pašvaldības iesniegtajos apsekošanas aktos norādīts, ka postījumi/zaudējumi radušies pavasara plūdu rezultātā, ir pievienotas cietušo objektu fotogrāfijas. Jēkabpils novada pašvaldība iesniedza 2024. gada 4. jūlijā noslēgto Iepirkuma līgumu (Id.Nr. JNP 2024/23) ar VAS “Latvijas autoceļu uzturētājs” (līgums paredz veikt 2024.g. plūdu radīto seku likvidēšanu uz Jēkabpils novada pašvaldības autoceļiem un ielām Skudras – Galejas – Leicāni, Ilgas – Pļavnieki, Gravāni – Valsts mežs, Dārznieklauks – Mežindrāni, Randoti – Līgotnes, Kārkli – Pelīte, Dzelmes – Krusts – Kokts, līgumcena ar PVN 96 885,61 euro) un 2024. gada 27. jūnijā noslēgto Iepirkuma līgumu (Id.Nr. JNP 2024/23) ar SIA “MIKRO” (līgums paredz veikt 2024.g. plūdu radīto seku likvidēšana uz Jēkabpils novada pašvaldības autoceļiem un ielām Prižu Avēnija – Šaurītes, Šaurītes – Salupe, Braslavas iela, Kalnasētas - Grīvas kapi, Dzeņi – Zeļķi, Meždārzu ceļš, Krasta ceļš, Sila ceļš, Upes ceļš, līgumcena ar PVN 174 689,56 euro), kuriem pievienotas lokālās tāmes.

Saskaņā ar Jēkabpils novada pašvaldības iesniegtajiem finansiālā pamatojuma dokumentiem, lai novērstu 2024. gada pavasarī (februāris - marts) plūdu laikā radītos postījumus Jēkabpils novada pašvaldības teritorijā esošajiem infrastruktūras objektiem, kopā nepieciešami finanšu līdzekļi 271 575 euro apmērā.
Pamatojoties uz Jēkabpils novada pašvaldības 2024. gada 28. marta lēmumu Nr. 266 "Par papildus finansējuma piešķiršanu 2024.gada plūdu seku likvidācijai", pašvaldība gatava nodrošināt līdzfinansējumu 30 procentu apmērā (81 473 euro) pavasara plūdu radīto postījumu novēršanai, kas atbilst MK noteikumu 47. punktā noteiktajam.

Papildus, saskaņā ar Jēkabpils novada pašvaldības 2023. gada 28. februāra saistošajiem noteikumiem Nr. 4 “Saistošie noteikumi par vienreizēja pabalsta piešķiršanas kārtību dzīvojamās telpas vai dzīvojamās mājas remontam, ja mājoklis ir cietis terora akta, stihiskas nelaimes, avārijas vai citas katastrofas rezultātā” un pamatojoties uz Jēkabpils novada pašvaldības Jēkabpils novada mājokļa pabalsta piešķiršanas komisijas lēmumiem, deviņām personām tika izmaksāti vienreizēji mājokļu atjaunošanas pabalsti par kopējo summu 14 804 euro apmērā.
Saskaņā ar MK noteikumu 47.1 punktu, pašvaldībai pieprasījumā minētajiem izmaksātajiem vienreizējiem pabalstiem jānodrošina līdzfinansējumu ne mazāk kā 50 procentu apmērā (7 402 euro).

Ņemot vērā iepriekš minēto, Jēkabpils novada pašvaldībai no valsts budžeta programmas "Līdzekļi neparedzētiem gadījumiem" kopā nepieciešami finanšu līdzekļi 197 504 euro apmērā, lai segtu izdevumus, kas saistīti ar 2024. gada pavasarī plūdu laikā cietušo pašvaldības ceļu atjaunošanu Jēkabpils novada pašvaldības teritorijā, kā arī kompensētu pašvaldības izmaksātos mājokļa atjaunošanas pabalstus iedzīvotājiem.

Jēkabpils novada pašvaldība informē, ka otrā daļa no kopējā pieprasījuma no valsts budžeta programmas “Līdzekļi neparedzētiem gadījumiem” ir par 2024. gada pavasarī (februāris – marts) plūdu laikā cietušo pašvaldības tiltu pār Rudzaites upi uz pašvaldības autoceļa “Dārznieklauks – Mežindrāni”, Salas pagastā, Jēkabpils novadā (tilts ir 12 m garš, 7,5 m plats, tilta tips – dzelzsbetona masīvo plātņu tilts), kas ir vienīgais piebraucamais ceļš, lai iedzīvotāji varētu piekļūt pie saviem īpašumiem. Plūdu laikā uz minētā tilta tika ierobežota satiksme, slēdzot to uz laiku līdz kritās ūdens līmenis un varēja apsekot tilta konstrukcijas. Uz doto brīdi satiksme ir atjaunota, bet tiltam ir uzstādīts masas ierobežojums, aizliedzot tiltu izmantot smagajam transportam.
Jēkabpils novada pašvaldība norāda, ka konsultējoties ar tiltu speciālistu, kas iepriekš veica tiltu inspekciju, veica atkārtotu vizuālo apsekošanu un priekšizpētes darbus, lai uzsāktu projektēšanas darbus. Ņemot vērā, ka tika veikti priekšizpētes darbi, pašvaldība pieņēma lēmumu sludināt iepirkumu, paredzot pretendentam izstrādāt gan tehnisko dokumentāciju, gan veikt būvdarbus. Šāds modelis tika izvēlēts, lai saīsinātu tilta atjaunošanas procesu, ietaupot laiku uz atkārtotu iepirkumu, kas būtu jāsludina uz būvdarbu veikšanu. Jēkabpils novada pašvaldība informē, ka 2024. gada 28. jūnijā izsludinātais iepirkums Nr. JNP 2024/57 “Būvprojekta izstrāde, autoruzraudzība un būvdarbi objektā “Pašvaldības tilta “Rudzaite” uz autoceļa “Dārznieklauks - Mežindrāni”, Salas pagastā, Jēkabpils novadā atjaunošana” beidzās bez rezultāta.

Ņemot vērā, ka līdz 2024. gada beigām ir palicis mazāk kā pusgads, būvdarbiem paredzētais laiks, kad tehnoloģiski būtu iespējams veikt darbus, ir nepietiekams. Līdz ar to Jēkabpils novada pašvaldība paredz, ka tilta atjaunošanas darbus būs iespējams veikt tikai 2025. gadā, savukārt šogad tiktu izstrādāta tilta atjaunošanas tehniskā dokumentācija, kā arī veikts iepirkums būvdarbu veikšanai. Jēkabpils novada pašvaldība norāda, ka tikai pēc tehniskās dokumentācijas izstrādes un būvdarbu iepirkuma veikšanas varēs iesniegt precīzas izmaksas tilta atjaunošanai.

Saskaņā ar MK noteikumu 51. punktu pašvaldībai jānodrošina, lai mērķis, kuram pieprasīti līdzekļi, tiktu sasniegts līdz n gada beigām.
Savukārt MK noteikumu 53. paredz, ja pašvaldība līdzekļus nebūs izlietojusi līdz n gada beigām, tad tie būs jāpārskaita atpakaļ ministrijai, no kuras līdzekļi saņemti.
Risinājuma apraksts
Ņemot vērā Jēkabpils novada pašvaldības iesniegto informāciju un LVĢMC sniegto laikapstākļu raksturojumu, VARAM ieskatā Jēkabpils novada pašvaldības pieprasījums finanšu līdzekļu piešķiršanai 197 504 euro apmērā no valsts budžeta programmas “Līdzekļi neparedzētiem gadījumiem”, lai segtu izdevumus, kas saistīti ar 2024. gada pavasarī plūdu laikā cietušo pašvaldības ceļu atjaunošanu Jēkabpils novada pašvaldības teritorijā, kā arī kompensētu pašvaldības izmaksātos mājokļa atjaunošanas pabalstus iedzīvotājiem, atbilst MK noteikumos noteiktajiem kritērijiem un ir atbalstāms.

Līdz ar to VARAM sagatavoja Ministru kabineta rīkojuma projektu "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", kas paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt VARAM finansējumu 197 504 euro apmērā pārskaitīšanai Jēkabpils novada pašvaldībai, lai segtu izdevumus, kas saistīti ar 2024. gada pavasarī plūdu laikā cietušo pašvaldības ceļu atjaunošanu Jēkabpils novada pašvaldības teritorijā, kā arī kompensētu pašvaldības izmaksātos mājokļa atjaunošanas pabalstus iedzīvotājiem (par pirmo Jēkabpils novada pašvaldības pieprasījuma daļu).  
VARAM minēto finansējumu pārskaitīt Jēkabpils novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentus no finansējuma, kas nepieciešams, lai segtu izdevumus, kas saistīti ar 2024. gada pavasarī plūdu laikā cietušo pašvaldības ceļu atjaunošanu Jēkabpils novada pašvaldības teritorijā.

Savukārt Jēkabpils novada pašvaldības pieprasījums 2024. gada pavasarī plūdu laikā cietušā pašvaldības tilta pār Rudzaites upi uz pašvaldības autoceļa “Dārznieklauks – Mežindrāni”, Salas pagastā, Jēkabpils novadā atjaunošanai no valsts budžeta programmas 02.00.00 "Līdzekļi neparedzētiem gadījumiem" (par otro Jēkabpils novada pašvaldības pieprasījuma daļu), atbilstoši normatīvo aktu prasībām, izskatīšanai Ministru kabinetā tiks virzīts 2025. gadā, pēc Jēkabpils novada pašvaldības attiecīgus finansiālā pamatojuma dokumentu iesniegšanas  VARAM.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jēkabpils novada pašvaldības iedzīvotāji
Ietekmes apraksts
Plūdu laikā cietušie transporta infrastruktūras objekti ietekmē Jēkabpils novada pašvaldības iedzīvotāju ikdienas gaitas, proti bojāto ceļu dēļ ir apgrūtināta pārvietošanās Jēkabpils novada pašvaldības teritorijā. 
Juridiskās personas
Jēkabpils novada pašvaldība
Ietekmes apraksts
Jēkabpils novada pašvaldība jau izmaksāja mājokļa atjaunošanas pabalstus iedzīvotājiem, kuru mājokļi cieta plūdu laikā, kā arī jāatjauno plūdu laikā cietušos infrastruktūras objektus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2024
	Turpmākie trīs gadi (euro)

	
	
	2025
	2026
	2027

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	197 504
	0
	0
	0
	0
	0

	2.1. valsts pamatbudžets
	0
	197 504
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-197 504
	0
	0
	0
	0
	0

	3.1. valsts pamatbudžets
	0
	-197 504
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	197 504
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Ekonomiskās klasifikācijas kods 7460 “Pārējie valsts budžeta uzturēšanas izdevumu transferti pašvaldībām”, atbilstoši Ministru kabineta 2015. gada 27. decembra noteikumiem Nr. 1031 “Noteikumi par budžeta izdevumu klasifikāciju atbilstoši ekonomiskajām kategorijām”.
Pieprasītā finansējuma aprēķina pamatojums pievienots papildu dokumentos.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
VARAM finansējumu no valsts budžeta programmas "Līdzekļi neparedzētiem gadījumiem" 197 504 euro apmērā pārskaitīs Jēkabpils novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentus no finansējuma, kas nepieciešams, llai segtu izdevumus, kas saistīti ar 2024. gada pavasarī plūdu laikā cietušo pašvaldības ceļu atjaunošanu Jēkabpils novada pašvaldības teritorijā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Ar Ministru kabineta rīkojuma projektu "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts).
Vienlaikus norādāms, ka minētais rīkojuma projekts un tā anotācija pēc to iekļaušanas attiecīgās Ministru kabineta sēdē izskatāmo jautājumu sarakstā būs publiski pieejams Ministru kabineta tīmekļvietnē www.mk.gov.lv sadaļās Ministru kabineta sēdes un Tiesību aktu projekti, kur ar tiem varēs iepazīties jebkurš interesents.
6.4. Cita informācija
Cita informācija
Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" papildu dokumentiem ir ierobežotas pieejamības statuss. Pamats – Fizisko personu datu apstrādes likuma 25. pants. Minētajiem Rīkojuma projekta papildu dokumentiem ierobežotas pieejamības statuss saglabājams arī pēc izskatīšanas Ministru kabineta sēdē.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Viedās administrācijas un reģionālās attīstības ministrija
Finanšu ministrija
Jēkabpils novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Plūdu laikā radītie postījumi tiks novērsti un cietusī transporta infrastruktūra (15 ceļi) tiks atjaunota, lai nodrošinātu drošu pārvietošanos Jēkabpils novada pašvaldības teritorijā kā gājējiem, tā arī transportlīdzekļiem.
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Saskaņā ar Jēkabpils novada pašvaldības 2023. gada 28. februāra saistošajiem noteikumiem Nr.4 “Saistošie noteikumi par vienreizēja pabalsta piešķiršanas kārtību dzīvojamās telpas vai dzīvojamās mājas remontam, ja mājoklis ir cietis terora akta, stihiskas nelaimes, avārijas vai citas katastrofas rezultātā” un pamatojoties uz Jēkabpils novada pašvaldības Jēkabpils novada mājokļa pabalsta piešķiršanas komisijas lēmumiem, deviņām personām tika tika nodrošināts atbalsts un izmaksāti vienreizēji mājokļu atjaunošanas pabalsti.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

